open-index/open-wikipedia-markdown huggingface dataset:
Feldbach (Steiermark)

**Feldbach** on linn *(Stadtgemeinde)* Austrias Steiermargi liidumaal Kagu-Steiermargi ringkonnas, Sloveenia ja Ungari piiri ääres. See asub Raabi jõe orus.

## Ajalugu

Neoliitikumi perioodist pärinevad leiud tõestavad asula varast olemasolu paigas, kus nüüd asub Feldbach. Nime Feldbach on esmamainitud 1188. aastal kujul "Velwinbach". Kihelkond on olemas 1232. aastast.

1469. aastal laastasid mässumeelsed väed Feldbachi. See on ilmselt põhjus, miks ehitati keskaegne kindlus Feldbachi tabor.

15. sajandil oli Feldbach paljude rivaalitsevate aristokraatlike perekondade vaheliste konfliktide koht, mis põhjustas linnas hävingut ja rüüstet. Lõpuks, pärast seda, kui haidukid (kes saatsid ründavaid osmanitürklasi) hävitasid kogu linna, välja arvatud taborimägi, ehitati kinnine mitme väravaga kindlustus.

Pärast Ungari lääneraudtee avamist 1873. aastal hakkas Feldbach majanduslikult jõudsalt arenema. Samal ajal sai tuntuks lähedalasuv kuurort Bad Gleichenberg.

Esimese maailmasõja ajal asus Feldbachis sõjavangilaager. 

## Vaatamisväärsused

* Püha Leonhardi kihelkonnakirik – esimene kirik ühendati taboriehitisega, mis on alles praegugi. Uue renessanss-stiilis kiriku, mille projekteeris Hans Pascher, ehitus algas 1898. aastal. Algne kirikutorn hävis 1945. aastal, see asendati hiljem mitmevärvilise eraldiseisva torniga.
* Steinener Metzen – linna maamärk püstitati hinnanguliselt 15. sajandil. Seda pokaalitaolist kogusemõõtu kasutati põllukultuuride puidust mahutite standardmõõduna ja see on Austrias ainus seda tüüpi mõõt.
* Mariani sammas – algselt ehitatud 1717. aastal, hiljem Teise maailmasõja ajal hävinud ja uuesti üles ehitatud 1949. aastal. Asub peaväljakul.
* Tabori muuseum – tabor ehitati keskajal kindlustuseks ja nüüd asub seal muuseum, mis käsitleb piirkonna elu kiviajast kuni lähiminevikuni. Näituste hulgas on esimene Austria kalandusmuuseum, esimene Austria rätsepamuuseum ning dokumente I ja II maailmasõjast.
* Villa Hold – uusgooti stiilis villa Püha Leonhardi kihelkonnakiriku kõrval; hoones tegutsevad muusikakool, linnakoor, perekonnaseisuamet ja kodakondsusbüroo.
* Villa Julian Burkert – gooti stiilis villa, mis asub kesklinnas muusikakooli ja kiriku lähistel, ehitati 19. sajandil.
* Paljud kabelid.

## Viited
Halbenrain

**Halbenrain** on vald (*Marktgemeinde*) Austrias Steiermargi liidumaal Kagu-Steiermargi ringkonnas.

## Viited
Sidani rahn

**Sidani rahn** ehk **Sidani kivi** on migmatiidist hiidrahn Jõgeva maakonnas Raadna külas metsamassiivis.

Rahnu pikkus on 11,0 m, laius 9,0 m, kõrgus 2,5 m, ümbermõõt 29,9 m ning maht 49 m³.

Rahn on lapiku pätsi kujuline, alusel laienev ja küllaltki korrapäratu kontuuriga pinnasesse laskuv. Lagi kumer, kuid lõhedest tingitud astmeliste murdepindadega. Kaetud suures osas samblaga.

## Vaata ka
*Eesti hiidrahnude loend

## Viited

## Välislingid
*
Jasmine Camacho-Quinn

**Jasmine Camacho-Quinn** (sündinud 21. augustil 1996 Charlestonis) on Puerto Rico tõkkejooksja, olümpiavõitja.

Ta tuli 2021. aastal toimunud Tokyo olümpiamängudel 100 meetri tõkkejooksus olümpiavõitjaks. Sellega sai temast Monica Puigi järel teine Puerto Rico sportlane, kes  võinud olümpiamängudel kuldmedali. Poolfinaalis jooksis ta rahvusrekordi 12,26 sekundit, millega jagab kõigi aegade edetabelis 7. kohta. 

2022. aasta maailmameistrivõistlustel võitis ta Tobi Amusani ja Britany Andersoni järel ajaga 12,23 pronksmedali. Finaali ajal puhunud lubatust tugevama taganttuule tõttu ei arvestata tulemust rekordina.

2024. aasta suveolümpiamängudel Pariisis võitis ta Masai Russelli ja Cyréna Samba-Mayela järel pronksmedali ajaga 12,36.

Camacho-Quinnile kuuluvad ka Puerto Rico rekordid 100 meetri, 150 meetri ja 300 meetri jooksus ning siserekordid 200 meetri ja 300 meetri jooksus ning 60 meetri tõkkejooksus.

## Isiklikud rekordid
;Väljas

;Sees

Allikas: Rahvusvaheline Kergejõustikuliit

## Isiklikku

Jasmine Camacho-Quinni isa James Quinn on endine tõkkejooksja ja ema María Milagros Camacho endine sprinter ja kaugushüppaja. Camacho-Quinni vend on Ameerika jalgpallur Robert Quinn. 

## Viited

## Välislingid

*
Otto K. Schwarz

**Otto Schwarz** (vene Отто Константинович Шварц; sündinud 3. aprillil 1990 Moskvas) on vene ja eesti helilooja, helirežissöör ja ettevõtja.

## Elukäik
Otto Schwarz on sündinud 1990. aastal Moskvas, lapsepõlve veetnud Eestis ja õppinud Venemaal. Tal on magistrikraad kriisijuhtimise ja psühholoogia alal.

Ta on täiendanud end Berliinis BearingPoint Schoolis projektijuhtimise alal (2013) ja töötanud ettevõttes BearingPoint ärianalüütikuna (2011–2013).
Aastatel 2014–2019 oli ta Euroopa Komisjoni projekti "Enterprise Europe Network" kommunikatsioonijuht Venemaal.

Ta elab Eestis Harjumaal. 

## Muusika
2020. aastal ilmus tema neoklassikalise muusika album "A Living Flow". Album jõudis 2020. aasta oktoobris ITunesis ka neoklassikalises kategoorias  10 parima hulka.

Otto Schwarz on ühe kaasheliloojana loonud muusika mängufilmile "SOS Survive or Sacrifice" (režissöör Roman Doronin), mida näidati 74. Cannes'i filmifestivalil. 2021. aasta novembris ilmus filmi heliriba eraldi väljaandes.

Ta on pidanud meistrikursusi ja -loenguid muusika ja heli mõjust inimesele ning on meditatiivse muusika projekti Ephilion kaasautor. 2017. aastal kirjutas Schwarz ajakirjas Yoga Journal temaatilist kolumni.

Ta on *ambient*-, heliteraapia- ja meditatsioonimuusikale spetsialiseerunud muusikaettevõtte Syngeneia Records kaasasutaja ning süntesaatorite heliteekide müügiteenuse LFO Store kaasasutaja. 2020. aastal asutas ta Eestis idufirma EAT BEAT.

2020. aasta augustis andis ta välja raamatu "Armastus kui palve".

## Diskograafia
### Stuudioalbumid
* 2020 – "A Living Flow"

### Filmimuusika
* 2021 – "S.O.S.: Survive or Sacrifice"

### Muusikakogumikes osalemine
* 2019 – "Ambient Unity: Atmosphere"
* 2020 – "Wood & Nature»
* 2020 – "Tarkovsky 2020 Musical Tribute"
* 2020 – "Aurora Borealis"
* 2021 – "Ambient Unity: Meditation"

## Viited


## Välislingid
* Koduleht 
* 
* Otto Schwarz Spotifys
Jack Stacey

**Jack William Stacey** (sündinud 6. aprillil 1996 Bracknellis) on Inglismaa jalgpallur, kes mängib kaitsja või poolkaitsjana Inglismaa esiliigaklubis Norwich City.

Ta alustas klubikarjääri Readingis, mille noortesüsteemiga liitus ta 2004. aastal. Readingi põhimeeskonnas debüteeris ta Inglismaa esiliigas 16. augustil 2014 mängus Ipswich Towni vastu. Hooajal 2015/16 oli ta Readingist laenul Inglismaa tugevuselt neljanda liiga League Two klubides Barnet ja Carlisle United ning hooajal 2016/17 samasse liigasse kuuluvas Exeter Citys.

2017. aasta juunis sõlmis ta kaheaastase lepingu League Two klubiga Luton Town. Kohe esimesel hooajal kindlustas ta klubiga pääsu Inglismaa tugevuselt kolmandasse liigasse. Seejärel võitis ta hooajal 2018/19 Luton Towniga League One'i ja aitas klubil Inglismaa esiliigasse jõuda. Staceyl oli selle juures suur roll ning hooaja 2018/19 lõpus valiti ta Luton Towni hooaja parimaks mängijaks.

2019. aasta juulis sõlmis ta nelja-aastase lepingu Inglismaa kõrgliigaklubiga Bournemouth. Aastatel 2020–2022 mängis ta Bournemouthiga kaks hooaega Inglismaa esiliigas.

2023. aasta mais sõlmis ta kolmeaastase lepingu Norwich Cityga.

## Viited
Rába

**Rába** (saksa: *Raab*; ungari: *Rába*; sloveeni: *Raba* [ˈɾáːba]) on jõgi Kagu-Austrias ja Lääne-Ungaris ning Doonau parempoolne lisajõgi.

Selle läte on Austrias, mõni kilomeeter Bruck an der Murist idas Heubodenhöhe mäe all. See voolab läbi Austria Steiermargi ja Burgenlandi liidumaade ning läbi Ungari Vasi ja Győr-Moson-Soproni maakondade. See on 298,2 km pikk, millest u. 100 km on Austrias. See suubub Loode-Ungaris, Győri linnas Doonau lisajõkke (Mosoni-Duna). Selle valgla pindala on 10 401 km². Rába-äärsed linnad on Gleisdorf, Feldbach (mõlemad Austrias), ning Szentgotthárd ja Körmend (Ungaris). Varases kainosoikumis voolas jõgi vastupidises suunas, kuid tektooniline tõus muutis selle voolu vastupidiseks.

## Nimi

Rábat tunti antiikajal ladina keeles kui *Arrabo* ja kreeka keeles kui *Arabon* (Ἀραβον), 791. aastal kui *Raba* ja *Hrapa* ning 890. aastal kui *ad Rapam*. Jõe mitmesugused tänapäevased nimed on tuletatud romaani refleksist *Rābo*. Nimi on tõenäoliselt indoeuroopalik, kuid selle päritolu on teadmata.

## Rába sloveenid

Rába sloveenid, kes elavad Rába orus (sloveeni *Porabje,* ungari *Vendvidék*), on Ungari sloveenide läänepoolseim rühm. Raba org on osa laiemast Prekmurje piirkonnast.
Turnu Măgurele

**Turnu Măgurele** on linn Rumeenias Teleormani maakonnas. Linn asub ajaloolises Munteenia piirkonnas, Doonaust ligikaudu nelja kilomeetri kaugusel.

2011. aasta rahvaloenduse andmetel oli Turnu Măgurele elanikest rumeenlasi 85,68%, mustlasi 2,77% ja teistest rahvustest inimesi 0,03%. Rahvus oli teadmata 11,5%-l elanikest.
Kirchbach-Zerlach

**Kirchbach-Zerlach** on 2015. aastast vald *(Marktgemeinde)* Austrias Steiermargi liidumaal Kagu-Steiermargi ringkonnas. Vald moodustati Steiermargi vallareformi osana 2014. aasta lõpus, kui ühendati endised Kirchbach in Steiermargi ja Zerlachi vald.

## Viited
Kirchberg an der Raab

**Kirchberg an der Raab** on vald (*Gemeinde*) Austrias Steiermargi liidumaal Kagu-Steiermargi ringkonnas.

## Viited
Kirchbach in Steiermark

**Kirchbach in Steiermark** oli vald Austrias Steiermargi liidumaal Kagu-Steiermargi ringkonnas. 2015. aastast on see Kirchbach-Zerlachi valla osa.
Stripiniai

**Stripiniai** (žemaidi *Strėpėnē*) on küla Leedus Skuodase rajoonis Ylakiai vallas Spiginase jõe ääres. Külast algab Guntinase jõgi.

Stripiniaisse jääb Ylakiai baptisti kalmistu, seal asub ka Stripiniai küla kalmistu.

Aastal 1931 rajati külla baptistide palvemaja. Aastal 1999 kolis kogudus ümber endise Ylakiai luteri koguduse ruumidesse.

## Elanikkond


* 425 (1902)
* 419 (1923)
* 242 (1959)
* 185 (1970)
* 36 (1979)

* 25 (1989)
* 23 (2001)
* 15 (2011)
* 10 (2021)


## Viited
Gintalaičiai

**Gintalaičiai** on küla Leedus Skuodase rajoonis Ylakiai vallas Guntinase jõe ääres. Külas on Gintalaičiai kalmistu.

VIII-XIII sajandil kasutusel olnud Gintalaičiai muinaskalmed on muinsuskaitse all.
## Elanikkond


* 46 (1902)
* 89 (1923)
* 82 (1959)
* 75 (1970)
* 72 (1979)

* 35 (1989)
* 32 (2001)
* 25 (2011)
* 16 (2021)


## Viited
Jahusirmik

**Jahusirmik** (*Cystolepiota*) on šampinjoniliste sugukonda kuuluv perekond seeni.

## Liike
**Cystolepiota adulterina* – tolmav jahusirmik
**Cystolepiota bucknallii* – lilla jahusirmik
**Cystolepiota hetieri* – puna-jahusirmik
**Cystolepiota moelleri* – roosa jahusirmik
**[[Cystolepiota pseudoseminuda]]*
**Cystolepiota seminuda* – valge jahusirmik

## Välislingid
*
Voltsirmik

**Voltsirmik** (*Leucocoprinus*) on šampinjoniliste sugukonda kuuluv perekond seeni.

## Liike
**Leucocoprinus badhamii* – mustuv ebašampinjon
**Leucocoprinus birnbaumii* – kollane voltsirmik
**Leucocoprinus cretaceus* – samet-voltsirmik
**Leucocoprinus nympharum* – valge voltsirmik

## Välislingid
*
Värvlehik

**Värvlehik** (*Melanophyllum*) on šampinjoniliste sugukonda kuuluv perekond seeni.

## Liike
**Melanophyllum eyrei* – rohe-värvlehik
**Melanophyllum haematospermum* – puna-värvlehik

## Välislingid
*
Gonaičiai

**Gonaičiai** (žemaidi *Guonātē*) on küla Leedus Skuodase rajoonis Ylakiai vallas Guntinase jõe ääres.

Aastal 1923 avati külas algkool, mis tegutses seal aastani 1970. Aastal 1949 moodustati seal Žalgirise kolhoos. Külas on Gonaičiai kalmistu.

## Elanikkond


* 301 (1902)
* 269 (1923)
* 168 (1959)
* 159 (1970)
* 111 (1979)

* 50 (1989)
* 62 (2001)
* 47 (2011)
* 34 (2021)


## Viited

## Välislingid
Paluobė

**Paluobė** (žemaidi *Paloube*) on küla Leedus Skuodase rajoonis Ylakiai vallas. Paluobė jääb Luoba jõe äärde.

Külla jääb osaliselt Bartuva ihtüoloogiline kaitseala.

Külas kasvab looduskaitsealune Paluobė paljutüveline pärn, millel on 18 tüve.  Neist jämedamate ümbermõõt on 40 cm.

## Elanikkond


* 98 (1902)
* 101 (1923)
* 44 (1959)
* 22 (1970)

* 14 (1979)
* 9 (1989)
* 2 (2001)
* 1 (2011)


Paluobė,_liepa,_kamienas.JPG|Paluobė pärn
Paluobė,_koplytstulpis.JPG|Paluobė tulpkabel


## Viited

## Välislingid
Kadžiai

**Kadžiai** (žemaidi *Kadē*) on küla Leedus Skuodase rajoonis Ylakiai vallas.

## Elanikkond


* 72 (1902)
* 60 (1923)
* 61 (1959)
* 34 (1970)
* 29 (1979)

* 28 (1989)
* 19 (2001)
* 14 (2011)
* 10 (2021)


## Viited
Gailaičiai

**Gailaičiai** on küla Leedus Skuodase rajoonis Ylakiai vallas. Gailaičiai jääb Luoba jõe äärde.

## Elanikkond


* 158 (1902)
* 159 (1923)
* 105 (1959)
* 73 (1970)
* 56 (1979)

* 18 (1989)
* 33 (2001)
* 15 (2011)
* 17 (2021)


## Viited
Ramariopsis

**Ramariopsis** (*Ramariopsis*) on šampinjonilaadsete seltsi kuuluv perekond seeni.

Varem on seda perekonda käsitletud kui perekonna tõlvik (*Clavaria*) alamperekonda. 

## Liike
**Ramariopsis kunzei* – valge ramariopsis
**[[Ramariopsis subtilis]]* 

## Välislingid
*
Dondușeni

**Dondușeni** on linn Moldovas, Dondușeni rajooni halduskeskus.

Dondușeni asula tekkis seoses samanimelise raudteejaama rajamisega Bălți–Ocnița raudteeliinil 1893. aastal. Linnaõigused anti Dondușenile 1957. aastal.

## Viited
Haisuseen

**Haisuseen** (*Hodophilus*) on šampinjonilaadsete seltsi kuuluv perekond seeni.

## Liike
**Hodophilus foetens* – lehkav haisuseen
**[[Hodophilus hymenocephalus]]*
**Hodophilus subfoetens* – röökiv haisuseen

## Välislingid
*
Šulpetriai

**Šulpetriai** (žemaidi *Šolpetrē*) on küla Leedus Skuodase rajoonis Ylakiai vallas. Šulpetriai jääb Luoba jõe äärde.

Külla jääb osaliselt Bartuva ihtüoloogiline kaitseala.

## Elanikkond


* 206 (1902)
* 198 (1923)
* 156 (1959)
* 160 (1970)
* 109 (1979)

* 57 (1989)
* 70 (2001)
* 45 (2011)
* 38 (2021)


## Viited
Erkšva

**Erkšva** (ka *Arkšva*) on küla Leedus Skuodase rajoonis Ylakiai vallas. Erkšva jääb Luoba jõe äärde.

Külla jääb osaliselt Bartuva ihtüoloogiline kaitseala. Erkšva postkontor jääb Nausėdai külla. Külas on Erkšva kalmistu.

Erkšvas asub muinsuskaitse alune Alkose või Aukose nimeline mägi, kus kasvav tammik on kunagine hiis.

Arvatakse, et XVI sajandi lõpus ja XVII sajandil asus tänapäevase Erkšva kohal Bareikiai linn.

## Elanikkond


* 268 (1902)
* 288 (1923)
* 185 (1959)
* 149 (1970)

* 63 (1979)
* 15 (1989)
* 11 (2001)
* 1 (2011)


## Viited
Baltrimai

**Baltrimai** (žemaidi *Baltrėmā*) on küla Leedus Skuodase rajoonis Ylakiai vallas. Külas on Baltrimai kalmistu.

## Elanikkond


* 130 (1902)
* 127 (1923)
* 96 (1959)
* 104 (1970)
* 96 (1979)

* 72 (1989)
* 86 (2001)
* 66 (2011)
* 49 (2021)


## Viited

## Välislingid
*Küla portaalis vietoves.Lt
Daktarai

**Daktarai** (žemaidi *Daktarā*) on küla Leedus Skuodase rajoonis Ylakiai vallas. Külas on kaks Daktarai kalmistut.

## Elanikkond


* 134 (1902)
* 138 (1923)
* 121 (1959)
* 102 (1970)

* 65 (1979)
* 23 (1989)
* 13 (2001)
* 9 (2011)

## Viited
Nausėdai

**Nausėdai** (žemaidi *Naudiedā*) on küla Leedus Skuodase rajoonis Ylakiai vallas.

Külas on aastal 1954 asutatud raamatukogu ja Erkšva postkontor.

Aastal 1915 sündis külas Leedu esperantist ja mikrobioloog Adomas Vaitilavičius.
## Elanikkond


* 59 (1902)
* 63 (1923)
* 65 (1959)
* 121 (1970)
* 173 (1979)

* 211 (1986)
* 295 (1989)
* 259 (2001)
* 196 (2011)
* 183 (2021)


## Viited

## Välislingid

*Küla portaalis vietoves.Lt
Trumplaukė

**Trumplaukė** (žemaidi *Tromplauke*) on küla Leedus Skuodase rajoonis Ylakiai vallas. Külas on kaks Trumplaukė kalmistu.

## Elanikkond


* 147 (1902)
* 150 (1923)
* 119 (1959)
* 102 (1970)
* 52 (1979)

* 40 (1987)
* 30 (1989)
* 28 (2001)
* 32 (2011)
* 18 (2021)


## Viited
AC Ajaccio

**Athletic Club Ajaccio** (korsika keeles *Athletic Club Aiacciu*) on Prantsusmaa jalgpalliklubi, mis tegutseb Korsika saarel Ajaccios. See mängib Prantsusmaa kõrgliigas Ligue 1.

Klubi on asutatud 1910. aastal. 1965. aastal sai see profiklubiks. 1967. aastal mängis Ajaccio esimese Korsika klubina Prantsusmaa kõrgliigas. Ajaccio parim koht Prantsusmaa kõrgliigas on olnud kuues (hooajal 1970/71).

Klubi peakodumänge 1968. aastal valminud staadionil Stade François Coty, mis mahutab 10 446 pealtvaatajat.

Ajaccio suurimaks rivaaliks on Korsika teises suurimas linnas tegutsev SC Bastia. Kahe klubi vaheline rivaliteet on tuntud Korsika derbina (*Derby Corse*). Kaks klubi kohtusid omavahel esimest korda 1965. aastal.

## Mängijad
### Praegune koosseis
*Seisuga 12. oktoober 2022*

### Endisi mängijaid

*  Dominique Baratelli (1967–1971)
*  François M'Pelé (1968–1973)
*  Marius Trésor (1969–1972)
*  Dado Pršo (1997–1999)
*  Walid Regragui (2001–2004)

*  Benjamin André (2008–2014)
*  Andy Delort (2010–2013)
*  Johan Cavalli (2010–2020)
*  Guillermo Ochoa (2011–2014)
*  Adrian Mutu (2012–2014)

## Saavutused
*Prantsusmaa esiliiga:
****Võidud** (2): 1966–67, 2001–02
*Prantsusmaa tugevuselt kolmas liiga:
****Võidud** (1): 1997–98
*Korsika meistrivõistlused:
****Võidud** (10): 1920, 1921, 1934, 1939, 1948, 1950, 1955, 1964, 1994

## Viited

## Välislingid
* Klubi koduleht
Nabak

**Nabak** (*Chrysomphalina*) on šampinjonilaadsete seltsi limanutiliste sugukonda kuuluv seeneperekond.

## Liike
**Chrysomphalina chrysophylla* – puidunabak

## Välislingid
*
Medsėdžiai

**Medsėdžiai** (žemaidi *Medsiedē*) on küla Leedus Skuodase rajoonis Ylakiai vallas. Külas on vana Trumplaukė ja Medsėdžiai kalmistu.

## Elanikkond


* 115 (1902)
* 165 (1923)
* 140 (1959)
* 119 (1970)
* 89 (1979)

* 38 (1989)
* 27 (2001)
* 27 (2011)
* 15 (2021)


## Viited
Remezai

**Remezai** (žemaidi *Remezā*) on küla Leedus Skuodase rajoonis Ylakiai vallas.

## Elanikkond


* 63 (1902)
* 70 (1923)
* 36 (1959)
* 19 (1970)

* 9 (1979)
* 0 (2001)
* 0 (2011)

## Viited
Hõlmikmuna (perekond)

**Hõlmikmuna** (*Mycenastrum*) on šampinjonilaadsete seltsi kuuluv perekond seeni.

## Liike
**Mycenastrum corium* – hõlmikmuna

## Välislingid
*
Tardservik

**Tardservik** (*Hohenbuehelia*) on seente perekond šampinjonilaadsete seltsist.

## Liike
**[[Hohenbuehelia auriscalpium]]*
**[[Hohenbuehelia grisea]]*
**Hohenbuehelia petaloides* – valkjas tardservik, ka tõmmu tardservik *H. geogenia*
**[[Hohenbuehelia reniformis]]*
**[[Hohenbuehelia tremula]]*
**[[Hohenbuehelia unguicularis]]*

## Välislingid
* Tardservik andmebaasis eElurikkus
Melanootus (perekond)

**Melanootus** (*Melanotus*) on šampinjonilaadsete seltsi värvikuliste sugukonda kuuluv seente perekond.

## Liike
**Melanotus phillipsii* – melanootus

## Välislingid
*
Soomusnööbik (perekond)

**Soomusnööbik** (*Phaeomarasmius*) on šampinjonilaadsete seltsi *[[Tubariaceae]]* sugukonda kuuluv seente perekond.

## Liike
**Phaeomarasmius erinaceus* – soomusnööbik

## Välislingid
*
Pterulaceae

***Pterulaceae*** on šampinjonilaadsete seltsi kuuluv sugukond seeni.

## Perekondi
**Pterula* – pteerula

## Välislingid
*
Suurtõlvik

**Suurtõlvik** (*Macrotyphula*) on šampinjonilaadsete seltsi kuuluv perekond seeni.

## Liike
**[[Macrotyphula contorta]]*
**Macrotyphula juncea* – peen suurtõlvik

## Varasemaid liike
**Typhula fistulosa* – torujas suurtõlvik

## Välislingid
*
Pteerula

**Pteerula** (*Pterula*) on šampinjonilaadsete seltsi kuuluv perekond seeni.

## Liike
**Pterula gracilis* – sale pteerula
**Pterula multifida* – põõsaspteerula
**Pterula subulata* – niitharik

## Välislingid
*
Mettersdorf am Saßbach

**Mettersdorf am Saßbach** on vald (*Marktgemeinde*) Austrias Steiermargi liidumaal Kagu-Steiermargi ringkonnas.

## Viited
Pisitõlvik

**Pisitõlvik** (*Typhula*) on šampinjonilaadsete seltsi kuuluv perekond seeni.

## Liike
**Typhula borealis* – põhja-pisitõlvik
**Typhula culmigena* – kõrre-pisitõlvik
**[[Typhula erumpens]]*
**Typhula erythropus* – punajalg-pisitõlvik
**Typhula fistulosa* – torujas suurtõlvik
**Typhula incarnata* – roosa pisitõlvik
**Typhula micans* – sätendav pisitõlvik
**Typhula phacorrhiza* – juur-pisitõlvik
**Typhula quisquiliaris* – kilpjala-pisitõlvik
**Typhula sclerotioides* – sklerootsium-pisitõlvik
**Typhula setipes* – juus-pisitõlvik
**Typhula trifolii* – ristiku-pisitõlvik

## Välislingid
*
Eesti Tööstuse ja Ehituse Kommertspank

AS **Eesti Tööstuse ja Ehituse Kommertspank** oli aastail 1990–1996 tegutsenud Eesti krediidiasutus.

Eesti Tööstuse ja Ehituse Kommertspank sai tegevuslitsentsi 26. novembril 1990.

OÜ Eesti Tööstuse ja Ehituse Kommertspank (ETEK) asutati 1990. aasta jaanuaris 66 juriidilise isiku-osaniku poolt. Kommertspank hakkas tegutsema tollase NSV Liidu Tööstus- ja Ehituspanga Eesti Vabariikliku Panga ruumes, Suur-Karja tänav 7. 6. oktoobril 1994 reorganiseeriti OÜ Eesti Tööstuse ja Ehituse Kommertspank aktsiaseltsiks.

24. augustil 1996 kirjutati alla krediidiasutuste liitumisleping Eesti Tööstuse ja Ehituse Kommertspanga ja Eesti Hoiupanga vahel, Eesti Tööstuse ja Ehituse Kommertspank tegutses iseseisva krediidiasutusena 1996. aasta 2. septembrini, mil liituti Eesti Hoiupangaga. ETEK liitus Hoiupangaga ja Hoiupank jätkas tegevust AS Eesti Hoiupank ärinime all.

## Viited

## Välislingid
*Tööstuspank püüab üksi hakkama saada, arileht.delfi.ee, 21. märts 1996
Vahase saare II hiidrahn

**Vahase saare II hiidrahn** (põhjapoolne) on rabakivist hiidrahn Saare maakonnas Vahase saarel.

Rahnu pikkus on 10,8 m, laius 7,5 m, kõrgus 4,1 m ning ümbermõõt 28,6 m.

Rahn on tahukakujuline, tasase, kuid ümardunud laega. Sellel on mitmesuunalisi kinnislõhesid. Rahn paikneb osaliselt vees. Kivi laele on rajatud südame kujutis ja mitteloetavad tähed.

Vahase rahnude kohta on teada muistendid Suure Tõllu poolt või taevast visatud kivist, mis kaheks tükiks purunenud. Rahvasuu räägib rahnu purunemisest ka äikeselöögi tagajärjel.

Rahn on alates 1937. aastast üksikobjektina looduskaitse all.

## Vaata ka

* Eesti hiidrahnude loend

## Viited

## Välislingid

* 
*
Neeraj Chopra

**Neeraj Chopra** (sündinud 24. detsembril 1997 Khandras) on India odaviskaja, olümpiavõitja.

Ta võitis 2016. aasta juunioride maailmameistrivõistlustel Bydgoszczis kuldmedali juunioride maailmarekordiga 86.48.

2018. aasta Rahvaste Ühenduse mängudel Gold Coastis võitis ta kuldmedali tulemusega 86.47. Aasia mängudel Jakartas võitis ta tulemusega 88.06.

2019. aasta hooaja jättis Chopra küünarnukivigastuse tõttu vahele.

Suveolümpiamängudel Tokyos tuli ta tulemusega 87.58 olümpiavõitjaks. Sellega sai temast esimene India kergejõustiklane, kes võitnud olümpiamängudel kuldmedali. India sportlastest oli varem individuaalse olümpiakulla võitnud vaid laskja Abhinav Bindra. Eduka esinemise eest olümpiamängudel pälvis Chopra India spordi kõrgeima tunnustuse, Khel Ratna auhinna .

2022. aasta maailmameistrivõistlustel Eugene'is võitis Chopra Anderson Petersi järel tulemusega 88.13 hõbemedali. Sellega sai temast kaugushüppaja Anju Bobby George'i järel teine India kergejõustiklane, kes võitnud maailmameistrivõistlustelt medali. Hooaja lõpus võitis ta Teemantliiga finaalvõistluse Zürichis.

2023. aasta maailmameistrivõistlustel Budapestis tuli Chopra esimese India kergejõustiklasena maailmameistriks, visates finaalis 88.17. Aasia mängudel Hangzhous võitis ta kuldmedali 88.88-ga.

2024. aasta suveolümpiamängudel Pariisis võitis Chopra hõbemedali tulemusega 89.45.

Chopra isiklik rekord on 30. juunil 2022 Stockholmis visatud **89.94**.

## Isiklikku

Neeraj Chopra on India sõjaväes subedari auastmes.

Chopra auks on nimetatud Punes asuv Army Sports Institute'i Neeraj Chopra staadion.

## Viited

## Välislingid
*
Neosti hiidrahn

**Neosti hiidrahn** on rabakivist hiidrahn Harju maakonnas, Lääne-Harju vallas, Paldiski linnas. Kuulub Neosti kivikülvi.

Rahnu pikkus on 11,2 m, laius, 5,2 m, kõrgus 5,0 m ja ümbermõõt 28,0 m. 

Rahn on kahelt poolt piiratud tasapindsete vertikaalseintega, meenutab püstist plaati. Idaküljel on veel üks külgseinaga paralleelselt kulgev lõhevöönd, mida mööda rahn võib anda edaspidi liistakulaadseid eraldisi. Rahnu kaguots tugevasti eenduv, sealt on langenud ka tükke.

Rahn kuulub koos ülejäänud Neosti kivikülvi kolme suurema rahnuga alates 2006. aastast üksikobjektina looduskaitse alla.

## Vaata ka
*Eesti hiidrahnude loend

## Viited

## Välislingid
*
*
Lemmikneeme kultusekivi

**Lemmikneeme kultusekivi** (*ka* *Lemmikneeme II*) on rabakivist hiidrahn Harju maakonnas Aegna saarel Lemmikneeme kaelal hõredas männikus, Lemmikneeme kivikülvis. On Tulekivi järel suuruselt teine hiidrahn Aegna saarel.

Kivi pikkus on 10,0 m, laius 8,1 m, kõrgus 3,3 m ja ümbermõõt 27,9 m. 

Rahnu küljed on järsud, lagi lame, kaldenurgaga 25 kraadi kirde suunas peaaegu maapinnani. Lae keskel on põhja-lõuna suunaline piklik lohk, millesse kogunenud mullal kasvab rohukamar. Kõrgeima tipu peal on 3 kultuselohku läbimõõduga kuni 5 cm. Rahnu pinnal on sammalt vähe, ent kooriksamblikega on kaetud keskmiselt pool kivi pinnast. Rahnu kagukülje kõrval kasvab suur mänd. Pinnakate on mereliiv.

Rahn pole üksikobjektina looduskaitse all, kuid jääb Aegna maastikukaitseala territooriumile.

## Vaata ka

* Eesti hiidrahnude loend

## Viited

## Välislingid

*
Oskar Luik

**Oskar Luik** (12. oktoober 1889 Kastre-Võnnu vald, Tartumaa – 1. oktoober 1941 Sevurallagi vangilaager, Sverdlovski oblast, Vene NFSV) oli Eesti mänguasjatootja ja kirjastaja, kellest kujunes I Eesti Vabariigi ajal suurärimees. Ta oli Eesti esimese mänguasjade töökoja rajaja.

## Elulugu
Oskar Luik sündis popsitaluniku pojana. Äritegevusega alustas ta 18-aastaselt, kui asus rändkaupmehena raamatuid müüma. 1910. aastal oli tal saadud raamatumüügist piisav kapital, et avada Tartus (Aleksandri 1) mänguasjade ja kirjutustarvete kauplus. 1940. aastal natsionaliseeriti Oskar Luige ettevõte. Riigistatud ettevõtte nimeks sai Mäng ja Kool. 

14. juunil 1941 arreteeriti Oskar Luik nõukogudevastase elemendina ja ta küüditati koos perega Venemaale. Oskar Luik suri 1. oktoobril 1941 eeluurimisel Sverdlovski oblastis Sevurallagi vangilaagris.

### Mänguasjade valmistamine
1916. aastal asutas Luik Mängu- ja Iluasjadeasjade Tööstuse. 1922. aastal avas Luik Tartus uue kaupluse aadressil Rüütli 6. Mänguasjade valmistamise ja parandamise töökoda asus esialgu Luige enda elumajas Turu 44. Paar aastat hiljem ostis Luik Tartu kesklinna, Rüütli 14 / Gildi 6 kinnisvara ning kolis oma töökoja ja mänguasjapoe sinna. Lisaks mänguasjade tootmisele tegeles Luik lasteraamatute kirjastamisega ning hiljem hakkas tootma ka koolitarbeid ja karpe.

1939. aastal valmis Rüütli ja Gildi tänava nurgal arhitekt Arnold Matteuse projekti põhjal varasemast ühekorruselisest majast ümber ehitatud moodne elu- ja ärihoone, mille esimesel korrusel olid poeruumid. Kõrvalhoones asusid tootmisruumid.

1920. aastatel valmisid Luige mänguasjad käsitööna. Suuri tööstusmasinaid toona töökojas veel kasutuses polnud ning ettevõttes töötas vaid 3 töölist. Samas oli sortimendis üle 400 puidust ja vineerist mänguasja, mida müüdi üle Eesti. 1927. aastaks oli Luige tööstuses juba 4 masinat ja 1 elektri jõul töötav treipink ning 7 töölist. Enne natsionaliseerimist 1940. aastal töötas ettevõttes juba 20 töölist. 

Suurema osa Luige toodangust moodustasid puidust ja vineerist mänguasjad, lauamängud ja lasteraamatud. Lisaks toodeti rahakassasid ning karpe. Mänguasjade toodangu sortimendis olid näiteks: doomino, tamka, loto, "Reis ümber maailma", male, pingpong, konksumäng, kirbumäng, "Must Peeter". Lisaks toodeti Luige töökojas ka segamassist peade ja jäsemete ning riidest kehadega nukke. Esemetena pole nukke teadaolevalt säilinud.

## Oskar Luige mänguasjad Tartu Mänguasjamuuseumis
Suurim Oskar Luige töökojas valmistatud esemete kogu asub Tartu Mänguasjamuuseumis. Kuigi Luige töökojas valminud nukke muuseumi kogus teadaolevalt pole, siis nukkude valmistamise vormid on mänguasjamuuseumis säilitamisel.

Luige töökojas valmistatud mänguasjadega  võib tutvuda muuseumi põhiekspositsiooni teisel korrusel, Eesti tootjate väljapanekus. Tartu Mänguasjamuuseumi digiarhiivis saab näha Oskar Luige töökojas valmistatud esemetest fotosid.

## Tunnustus
1922. aastal 1. koha suur hõbeauraha üleriiklikul näitusel Tallinnas

1923. aastal 1. koha kuldauraha riiklikul näitusel Tallinnas

1923. aastal 1. koha suur hõbeauraha Tartus

## Viited

## Välislingid
* Foto Oskar Luigest Rahvusarhiivi fotoinfosüsteem
Mureck

**Mureck** on vald (*Stadtgemeinde*) Austrias Steiermargi liidumaal Kagu-Steiermargi ringkonnas. Steiermargi haldusreformiga ühendati 1. jaanuaril 2015 endised omaette vallad Mureck, Gosdorf ja Eichfeld, sealhulgas Hainsdorf-Brunnsee ja Oberrakitschi küla. Uus vald sai nimeks Mureck.

Mureck asub Steiermargi lõunaosas, Sloveenia piiri ääres.

## Nimi

Nime *Mureck* kinnitati esmakordselt 1151. aastal kui *Mŏrekke* (ja kui *Murekke* 1181. aastal, *Můrekke* 1183. aastal ja *Muregk* 1500. aastal). Nimi on ühend sõnadest *Mur* 'Muri jõgi' + vanaülemsaksa keelne *ecke* 'serv, kurv' või *egge* 'mägi' (mõnikord 'kindlustus') ja tähendab seega 'käänakut Muri jõel' või 'mäge/kindlustust Muri jõe ääres'. Sloveenikeelne nimi *Cmurek* on laenatud keskülemsaksa keele eessõnafraasist *ze Murekke*, mis sõna-sõnalt tähendab 'Mureckis'. Võõrkeelsetel asukohafraasidel põhinevate sarnaste sloveeni geograafiliste nimede puhul võrrelge *[[Crngrob]]*, *[[Cven]]*, *[[Dragonja]]*, *[[Sostro]]* ja *[[Spuhlja]]*.

## Sündmused

* Weckruf: 1954. aastast alates on kohalik marsiorkester Grenzlandtrachtenkapelle Mureck igal 1. mail esitanud nn äratuskutset (saksa *Weckruf*), äratades varahommikul marsimuusikaga iga puhkpillimuusika sõbra. Kuni 1964. aastani toimus see kõik jalgsi; hiljem hakkas orkester kasutama kenasti restaureeritud veoautot.


Crucifix.JPG|Krutsifiksi pühamu Murecki lähedal
MurwarteGosdorf.JPG|Murturm Gosdorf



194 Schloss Ober-Mureck, Trate - J.F.Kaiser Lithografirte Ansichten der Steiermark 1830.jpg|*194 Schloss Ober-Mureck, Trate - J.F.Kaiser Lithografirte Ansichten der Steiermark 1830*
193 Markt Mureck - gez. Wonsidler, Lith. v. Folwarczni - J.F.Kaiser Lithografirte Ansichten der Steiermark 1830.jpg|*193 Markt Mureck - gez. Wonsidler, Lith. v. Folwarczni - J.F.Kaiser Lithografirte Ansichten der Steiermark 1830*


## Klubid ja organisatsioonid
### Marsiorkester

* Grenzlandtrachtenkapelle Mureck

### Tuletõrjeosakonnad

* FF Eichfeld
* FF Gosdorf
* FF Hainsdorf-Brunnsee
* FF Misselsdorf
* FF Mureck
* FF Oberrakitsch

### Spordiklubid

* Beachvolleyballclub
* ESV Mureck
* TUS Mureck

### Heategevus- ja teenindusklubid

* Leo klubi Lõuna-Steiermargi üksus
* Lions-klubi Bad Radkersburg-Mureck

## Sõpruslinn

* Lenauheim, Rumeenia

## Viited
Gosdorf

**Gosdorf** oli vald Austrias Steiermargi liidumaal Kagu-Steiermargi ringkonnas. 1. jaanuarist 2015 on see Murecki valla osa.
Vangimaja Kiir

**Vangimaja Kiir** oli 1927–1933 ja 1935–1937 Patarei vanglas käsitsi kirjutatud ja illegaalselt ilmunud ajaleht.

Ajalehe peamised toimetajad olid Johannes Lauristin ja Hendrik Allik. Konspiratsiooni hoidmiseks toimetati ajalehte peamiselt järjekorra alusel, iga poliitvangide kong andis valja ühe numbri ja kui ring sai täis, hakati uuesti otsast peale. Ajalehte püüti teha töölisajalehtede eeskujul, kus igal numbril oli oma juhtkiri, joonealune, sise- ja välispoliitiline informatsioon, samuti olid ajalehes karkatuurid ja följetonid. Kolmas lehekülg kandis tavaliselt üldpealkirja "Seespool trelle", ja see oli valdavas osas pühendatud satiirile. Karikatuurid joonistas ajalehele Joosep Saat. Ilmus 1.maist novembrini 1927 kaks korda kuus,1928.aastast korra kuus.1931.aasta maiks ehk nelja aasta jooksul ilmus 51 numbrit, kuni 1937 ilmus  veel umbes 30 korda, nii et kokku  80 numbri ringis.

## Viited
Pirching am Traubenberg

**Pirching am Traubenberg** on vald (*Gemeinde*) Austrias Steiermargi liidumaal Kagu-Steiermargi ringkonnas.

## Viited
Riegersburg

**Riegersburg** on vald *(Marktgemeinde)* Austrias Steiermargi liidumaal Kagu-Steiermargi ringkonnas. 

Riegersburgi linnus asub linna kohal künkal.

## Viited
Raudoniai

**Raudoniai** (žemaidi *Rauduonē*) on küla Leedus Skuodase rajoonis Ylakiai vallas.

Külla jääb osaliselt Laumėse botaanilis-zooloogiline kaitseala. Külas on Raudoniai kalmistu.
## Elanikkond


* 115 (1902)
* 116 (1923)
* 119 (1959)
* 129 (1970)
* 135 (1979)

* 108 (1989)
* 98 (2001)
* 87 (2011)
* 66 (2021)


## Viited

## Välislingid
*Küla portaalis vietoves.Lt
Gailiškiai

**Gailiškiai** on küla Leedus Skuodase rajoonis Ylakiai vallas.

Külla jääb osaliselt Laumėse botaanilis-zooloogiline kaitseala. Külas on Gailiškiai kalmistu.
## Elanikkond


* 126 (1902)
* 148 (1923)
* 101 (1959)
* 62 (1970)

* 22 (1979)
* 5 (1989)
* 6 (2001)
* 4 (2011)


## Viited
Riegersburgi linnus

**Riegersburgi linnus** on keskaegne linnus, mis asub kustunud vulkaanil Riegersburgi linna kohal Austria Steiermargi liidumaal. Linnus kuulub Liechtensteinide vürstisoole ja seal on muuseum koos vahelduvate näitustega. Riegersburgi linnus asub merepinnast 450 m kõrgusel.

## Asukoht

Linnus ehitati künkale, mis oli kunagi olnud iidne vulkaan. Täpsustuseks võib öelda, et need on kivistunud jäänused tahkestunud sulast sisemusest, suure kihtvulkaani nekist, mis hääbus arvatavasti paar miljonit aastat tagasi nagu teised samalaadsed künkad Põhja-Kesk-Euroopas. Tipp on merepinnast 482 m kõrgusel. Linnuse ehitamiseks kasutati iidset mäe basalti.

## Ajalugu

Inimesed on Riegersburgi ümbruses elanud paar tuhat aastat. Suur küla asutati 9. sajandil eKr, seal elas 300 inimest. Hiljem, 15 eKr – 476 pKr oli piirkond Rooma riigi osa. 3. ja 9. sajandil rändasid sisse baierlased ja idast tungisid sisse ungarlased. See oli pikkade relvastatud konfliktide algus. Linnuse ajalugu algab 1122. aastal. Esimene teadaolevalt seal elanud rüütel oli Rudiger von Hohenberg. Sajandite jooksul oli linnusel palju erinevaid omanikke, kuid olulist rolli mängisid vaid vähesed. Hilisemate omanike hulgas oli Walsee perekond, kellel oli 1415. aastal tüli Steiermargi suverääniga. Graben auf Kornbergi isandad esinevad Wallseede halduritena Gleichenbergis 14. ja 15. sajandil. Tähtsaim omanik oli paruness Katharina Elisabeth von Wechsler, kes abiellus Galleriga ja keda tunti Gallerini nime all. Aastatel 1637–1653 lõpetas ta linnuse, muutes selle üheks suurimaks ja tugevaimaks linnuseks riigis. Seda ümbritsevad 3 km müüre viie värava ja kahe kraaviga ning see sisaldab 108 tuba. 17. sajandil oli piir Osmanite riigiga linnusest mõnikord vaid 20–25 km kaugusel ning piirkonda vaevasid konfliktid türklaste ja ungarlastega. Linnus oli lähikonna inimeste turvapaik, mõnikord oli seal varjul mitu tuhat inimest. Emand Galler oli kolm korda abielus ja tal oli üks tütar, kes abiellus Purgstalli krahviga. Linnus läks Purgstalli perekonnale, mis hääbus 1800. aasta paiku. 1822. aastal ostis linnuse suverään Johann Josef von Liechtenstein. See on kuulunud Liechtensteinide perekonnale kuni tänapäevani. Linnuse vallutas 8. mail 1945 Grazi suunas liikuvate Nõukogude vägede 10. kaardiväe laskurdiviis.

## Muuseum

Linnus kuulub Liechtensteinide vürstisoole, kes elab all külas. Linnus on tänapäeval muuseum, 108 ruumist 25 on avatud külastamiseks. 16 ruumis on näha Riegersburgi linnuse ajalugu ning üheksas pajatatakse nõidadest ja sortsidest.


 Riegersburg - Burg, Gesamtanlage.JPG|Kogu Riegersburgi linnuse kompleks
 Riegersburg - Burg, Westansicht.JPG|Riegersburgi linnuse paleekompleks
 Weinberge Riegersburg.jpg|Linnust ümbritsevad linnusemäe otsas viinamarjaistandused
 Riegersburg05.jpg|Linnuse juurde viib jalgtee
 Wenzeltor Riegersburg.jpg|Wenzeli värav, peasissepääs (1653)
Shibari

**Shibari** on Jaapanist pärinev sidumiskunst, kus seotakse inimest kas naudingulistel või kunstilistel eesmärkidel. See võib tihti mõjuda kas erootiliselt või teraapiliselt, vastavalt sellele kuidas seotakse. See erineb tavalisest sidumisest selle poolest, et rõhk on sidumise protsessil endal ja mitte niiväga tulemusel. Shibari puhul kasutatakse tihti jute- või kanepinööri.

Shibari sai alugse Jaapanis samuraidelt, kes sidusid oma vange kinni nii, et nöör ei vigastaks neid. Sellest kujunesid välja erinevad tehnikad.
Tänapäeval kasutatakse seda sidumiskunsti palju BDSM ringkondades ja fotograafias kunstilistel eesmärkidel oma mustrite tõttu. 

## Vaata ka
*Bondage

## Välislingid

* Shibari kasutamine kunstis
* Eesti shibari podcast
HK Unicorn Squad

**HK Unicorn Squad** on liikumine, mis pakub huviharidusena tehnoloogiaõpet ainult tüdrukutele. Liikumise eesmärgiks on kasvatada 8–14-aastaste tüdrukute seas praktiliste ja põnevate ülesannete abil huvi tehnika, robootika ja loodusteaduste vastu. HK Unicorn Squadi asutasid 2018. aastal ettevõtja ja insener Taavi Kotka ja tema abikaasa Kerstin Kotka.

Alates 2023. aasta sügisest korraldatakse koostöös Tallinna Tehnikaülikooliga Unicorn Squad PRO nime all kursuseid ka gümnaasiumiealistele tüdrukutele. . HK Unicorn Squadi igapäevast tegevust juhib Liis Koser.

## Õppetöö korraldus
Unicornidel on õppeaastas kaks kursuseperioodi – sügisel ja kevadel. Uusi gruppe võetakse vastu iga kursuseperioodi alguses. Sügisene kursuseperiood kestab septembri lõpust / oktoobrist detsembrini ja kevadkursus märtsist juuni keskpaigani. Ühe kursuseperioodi jooksul läbitakse 10 tunnist koosnev kursus. Kokku on programmil kuus kursust ehk soovi korral saab programmis osaleda kolm aastat. 

Kõik HK Unicorn Squadi tunnid on pakitud kastidesse, mis sisaldavad kõike vajalikku tunni läbiviimiseks. Kursuseperioodi jooksul saadetakse iga nädalal pakiautomaadi kaudu igale grupile üks kast vajalike vahendite ja juhenditega. Nii õppekomplektid, juhendid tundide läbiviimiseks kui ka kastide saatmine edasi-tagasi on HK Unicorn Squadi poolt tasuta. Uue grupi saab avada igaüks, kes soovib oma kodukohas või koolis unicornide tunde läbi viima hakata.

Igal aastal toimub ka HK Unicorn Squadi suvelaager, mis on mõeldud liikumises osalevatele tüdrukutele üle Eesti. Laagris lahendatakse meeskondlikke tehnoloogia, matemaatika ja füüsikaga seotud ülesandeid, mängitakse sportmänge, külastatakse kultuuriasutusi ning kohtutakse inspireerivate naisliidritega.

2024. aastaks on HK Unicorn Squadi liikumises osalenud ligi 4000 tüdrukut üle Eesti.

## Muu
HK Unicorn Squad on alates 2020. aastast ETV koolinoorte teadussaate "Rakett 69" üks toetajaid ning premeerib saate parimat tüdrukut ja silmapaistvaimat raketlast 5000-eurose stipendiumiga.

## Tunnustus
* 2019 – väärtusliku panuse andja 2019 – väljaandja Startup Estonia
* 2020 – aasta innustaja 2020 – väljaandja Vabaühenduste Liit
* 2023 – Eesti teaduse populariseerimise auhind, peapreemia kategoorias "Tegevused / tegevuste sarjad teaduse ja tehnoloogia populariseerimisel" – väljaandja Eesti Teadusagentuur
* 2024 – parim sooteadlik MTÜ – väljaandja Eesti Naisuurimus- ja Teabekeskus ENUT

## Viited

## Välislingid
* HK Unicorn Squadi koduleht
* HK Unicorn Squad Facebookis
* HK Unicorn Squad YouTube'is
* Taavi Kotka: kinkige oma tütardele droone ja roboteid ERR Eeter, 13. detsember 2023
Pašilė (Ylakiai vald)

**Pašilė** (žemaidi *Pašėlė*) on küla Leedus Skuodase rajoonis Ylakiai vallas. 

Pašilėsse jääb Romas Daujotase eramuuseum, kuhu on kogutud etnograafilist materjali ja raamatuid.

Külas on kaks Pašilė kalmistut ja vana Gricaičiai kalmistu. Pašilė vanal kalmistul asub kabel. Külas on aastal 1951 asutatud raamatukogu ja postkontor. Aastani 2012 tegutses külas ka põhikool.

Aastal 1899 sündis külas Leedu dirigent ja helilooja Bronius Jonušas.
## Elanikkond


* 204 (1902)
* 309 (1923)
* 310 (1959)
* 313 (1970)
* 331 (1979)

* 364 (1986)
* 408 (1989)
* 430 (2001)
* 327 (2011)
* 250 (2021)


## Viited

## Välislingid

*Küla portaalis vietoves.Lt
Dominic Turgeon

**Dominic Turgeon** (sündinud 25. veebruaril 1996 Pointe-Claire'is Québeci provintsis) on Kanadas sündinud USA jäähokimängija, kes mängib keskründajana Soome kõrgliigaklubis Pori Ässät.

Aastatel 2012–2016 mängis ta Western Hockey League'i klubis Portland Winterhawks.

2014. aastal valis Detroit Red Wings ta NHL-i ''draft''is 63. valikuna. 2015. aasta mais sõlmis ta Red Wingsiga kolmeaastase lepingu. Hooajal 2016/17 asus ta mängima American Hockey League'is (AHL) Red Wingsi tütarklubis Grand Rapids Griffins, kellega võitis sel hooajal Calder Cup'i. NHL-is debüteeris ta 14. jaanuaril 2018 mängus Chicago Blackhawksi vastu. Hooajal 2017/18 sai ta NHL-is kirja kokku viis mängu. NHL-is mängis ta pärast seda ka veel hooajal 2018/19 neljas mängus. Griffinsis mängis Turgeon kuni hooajani 2020/21.

2021. aasta juulis sõlmis ta üheaastase lepingu Minnesota Wildiga. Hooajal 2021/22 mängis ta vaid Wildi tütarklubis Iowa Wild AHL-is.

2022. aasta augustis sõlmis Turgeon üheaastase lepingu Ässätega.

## Viited

## Välislingid

* Dominic Turgeon NHL.com lehel
* Dominic Turgeon hockeydb.com lehel
David López Silva

**David López Silva** (sündinud 9. oktoobril 1989 Barcelonas) on Hispaania jalgpallur, kes mängib kaitsva poolkaitsjana Hispaania kõrgliigaklubis Girona.

Ta alustas klubikarjääri RCD Espanyolis. Hooajal 2008/09 debüteeris ta Espanyoli reservmeeskonnas Hispaania tugevuselt neljandas liigas. Hooajal 2009/10 mängis ta laenul Hispaania tugevuselt kolmanda liiga klubis Terrassa. Espanyoli põhimeeskonnas debüteeris ta Hispaania kõrgliigas 2010. aasta septembris, kuid klubi põhikoosseisu ta veel ei murdnud. Hooajal 2011/12 oli ta laenul Hispaania tugevuselt kolmanda liiga klubis Leganés ja hooajal 2012/13 Hispaania esiliigaklubis Huesca. Espanyoli põhikoosseisu kuulus López hooajal 2013/14, alustades 33 Hispaania kõrgliiga mängu algkoosseisust.

2014. aasta augustis sõlmis ta viieaastase lepingu Itaalia kõrgliigaklubiga Napoli. Seal mängis ta aga vaid kaks hooaega. Teisel hooajal kuulus algkoosseisu vaid kuues Itaalia kõrgliiga mängus.

2016. aasta augustis naasis López Espanyoli.

2022. aasta juulis sõlmis ta kaheaastase lepingu Gironaga.

## Saavutused
;Napoli
*Supercoppa Italiana: 2014
;Espanyol
*Segunda División: 2020–21

## Viited
Luoba

**Luoba** (žemaidi *Louba*) on küla Leedus Skuodase rajoonis Ylakiai vallas. Luoba jääb Luoba jõe äärde.

Luobat on esmamainitud 1253. aastal (*Lobe*). Toona kuulus see kuralaste Ceklise muinasmaakonda. Hiljem asusid külla elama vanausulised. Külas on vanausuliste kirik. Sinna jäävad kaks Luoba küla kalmistut ja Luoba vanausuliste kalmistu.

Külas oli varem Verksmų või Versmių küngas, millel asus allikas. Rahvajuttude kohaselt asunud seal vanasti kõrts, mida pidasid juudid. Need ei hoolinud kristlikest pühadest, vaid jootsid rahvast ka nende ajal. Sel põhjusel hävitanud taevased jõud kõrtsi, see olevat kas vajunud maa alla ja selle kohale tekkinud allikas, või siis langenud mägi kõrtsi peale, nii et alles jäi vaid allikas. Hiljem kadusid maaparandustööde käigus nii küngas kui ka allikas.
## Elanikkond


* 430 (1902)
* 306 (1923)
* 299 (1959)
* 213 (1970)
* 125 (1979)

* 96 (1989)
* 115 (2001)
* 86 (2011)
* 74 (2021)


## Viited

## Välislingid

*Küla portaalis vietoves.Lt
Vaičaičiai

**Vaičaičiai** (žemaidi *Vaičātē*) on küla Leedus Skuodase rajoonis Ylakiai vallas. Vaičaičiai jääb Luoba jõe äärde.

Külas asub puidust kirik, mis valmis aastal 1921. Aastast 1936 on see kihelkonnakirik. Külas on Vaičaičiai kalmistu.

Kirik rajati külla nii: kord kuulsid karjased pühapäevasel päeval selle asupaigast kirikuliste hääli, aga ei näinud midagi. kohalik vanem rahvas rääkis siis neile, et selle koha peal asunud kunagi kirik. Kui karjased täiskasvanuks said, võtsid nad nõuks selle koha peale  kirik rajada. Sellest loost tehtud pilt ehib ka sealse kiriku altarit.
## Elanikkond


* 407 (1902)
* 383 (1923)
* 285 (1959)
* 186 (1970)
* 116 (1979)

* 113 (1989)
* 102 (2001)
* 92 (2011)
* 62 (2021)


## Viited

## Välislingid

*Küla portaalis vietoves.Lt
Óscar Trejo

**Óscar Guido Trejo** (sündinud 26. aprillil 1988 Santiago del Esteros) on Argentina jalgpallur, kes mängib ründava poolkaitsja või ründajana Hispaania kõrgliigaklubis Rayo Vallecano.

Ta alustas klubikarjääri Argentina klubis Boca Juniors. Ainsal korral mängis ta klubi põhimeeskonnas Argentina kõrgliigas 2005. aasta juulis mängus Club Almagro vastu, kuid mäng katkestati 63. minutil.

2006. aasta lõpus siirdus Trejo Hispaania kõrgliigaklubisse RCD Mallorca. Hispaania kõrgliigas tegi ta debüüdi 8. aprillil 2007 mängus Getafe vastu ja lõi selles mängus ka kohe värava. Hooajal 2009/10 oli ta Mallorcast laenul Hispaania esiliigaklubis Elche ja hooajal 2010/11 Hispaania esiliigaklubis Rayo Vallecano.

Aastatel 2011–2013 mängis ta kaks hooaega Sporting Gijónis, esimesel hooajal Hispaania kõrgliigas.

Aastatel 2013–2017 kuulus Trejo neli hooaega Prantsusmaa kõrgliigaklubi Toulouse'i ridadesse, kus lõi 12 väravat.

2017. aasta juunis naasis Trejo Rayo Vallecanosse. Hooajal 2017/18 lõi Trejo Hispaania esiliigas 12 väravat ja aitas klubil tagasi Hispaania kõrgliigasse pääseda. Teist korda tõusis ta Rayo Vallecanoga Hispaania esiliigast kõrgliigasse 2021. aastal.

## Viited
Ivoniškė

**Ivoniškė** (žemaidi *Ėvuonėške*) on küla Leedus Skuodase rajoonis Ylakiai vallas. Küla jääb Luoba jõe äärde. Külas on kaks Ivoniškė kalmistut.

## Elanikkond


* 216 (1902)
* 123 (1959)
* 37 (1970)
* 36 (1979)

* 7 (1989)
* 6 (2001)
* 12 (2011)


## Viited
Grūstė (Ylakiai vald)

**Grūstė** on küla Leedus Skuodase rajoonis Ylakiai vallas. Suurem osa külast jääb Seda valda, kus moodustab administratiivselt samanimelise küla.

## Elanikkond


* 297 (1902)
* 385 (1923)
* 149 (1959)
* 40 (1970)
* 33 (1979)

* 10 (1989)
* 12 (2001)
* 14 (2011)
* 11 (2021)


## Viited
Dum pater familias

**"Dum pater familias"** on Codex Calixtinuses leiduv keskaegne ladinakeelne laul, mida on peetud palverändurite lauluks, sest asub selle 12. sajandist pärineva käsikirja viiendas raamatus, mis annab detailse informatsiooni teekonnaks Jaakobiteel Santiago de Compostelasse Galicias.

## Kirjeldus
Käsikirjas on viis antud akvitaania neumakirjas ja ilma ühegi viiteta konkreetsetele helikõrgustele. Seepärast on transkriptsioonid, mida on tehtud alates 19. sajandi lõpust, pigem tõlgendused. Nagu enamik keskaegset muusikat, on see laul pealkirjata ja autorita ning seetõttu kasutatakse selle pealkirjana laulu esimesi sõnu.

Laul on varaseim tekstiline allikas, kus sisaldub Jaakobitee vana palverändurite tervitus "Ultreia!" ja vastus "Suseia! Deus adjuva nos" ("edasi!" või "kaugemale! ja "kõrgemale! Jumal meid aidaku"). Ladinakeelses tekstis on  pärast esimest refrääni ja teist salmi ja enne teist refrääni erineva meloodiaga rahvakeelne lõik "Herru Santiagu, Got Santiagu, E ultreia, e suseia, Deus adiuva nos." Väljendit kasutatakse ka tänapäeval tavalisema "Buen Camino!" kõrval.

## Viited

## Välislingid
* "Dum Pater familias" ladinakeelne tekst Vikitekstides
* Dum pater familias. - Xacopedia (laulu kohta hispaania keeles)
*  Xacopedia (Originaali noodipilt käsikirjas)
* Ultreia : meaning of a pilgrim’s cry. - Santiago in Love (blog)
* Video: "Dum Pater familias" ansambli Organum esituses
Luiz Felipe

**Luiz Felipe Ramos Marchi** (sündinud 22. märtsil 1997 Colinas) on Brasiilia päritolu Itaalia jalgpallur, kes mängib keskkaitsjana Saudi Araabia kõrgliigaklubis Al-Ittihad.

Tema esimene koduklubi oli Ituano.

2016. aasta augustis sõlmis ta lepingu Itaalia kõrgliigaklubiga Rooma Lazio. Hooajal 2016/17 oli ta Laziost laenul Itaalia esiliigaklubis Salernitana. Lazio põhimeeskonnas mängis Luiz Felipe alates hooajast 2017/18.

2022. aasta juulis sõlmis ta viieaastase lepingu Hispaania kõrgliigaklubiga Real Betis. Juba aasta hiljem siirdus ta 22 miljoni euro eest Al-Ittihadi.

Aastatel 2017–2019 mängis Luiz Felipe Brasiilia noortekoondistes. 2022. aasta veebruaris, kui Luiz Felipe oli mänginud Itaalias klubijalgpalli juba kuus aastat, kutsus Roberto Mancini ta Itaalia jalgpallikoondise treeninglaagrisse. Itaalia koondises tegi ta debüüdi sama aasta 24. märtsil MM-i valikmängus Põhja-Makedoonia vastu.

Ta sai nime Brasiilia legendaarse jalgpallitreeneri Luiz Felipe Scolari järgi.

## Saavutused
;Lazio
*Coppa Italia: 2018–19
*Supercoppa Italiana: 2017, 2019

## Viited
Rakett69 Teadusstuudiod

**Rakett69 Teadusstuudiod** (ärinimega **Kvark Unicornland OÜ**) on Tallinnas Ülemiste Citys 2021. aasta kevadel avatud hariduskeskus, kus korraldatakse gruppidele telesaate "Rakett 69" stiilis teadusüritusi. 

Keskuse idee autorid on ettevõtja, insener ja Rakett 69 kohtunik Taavi Kotka ning füüsik ja saate "Rakett 69" saatejuht Aigar Vaigu, kaasasutaja on ka Kvark. Keskuse Rakett69 Teadusstuudiod eesmärk on teadus- ja tehnoloogiahariduse populariseerimine.

## Formaat
Keskuses korraldatakse "Rakett 69" stiilis teadusüritusi nii lastele kui ka täiskasvanutele.

## Muu
Alates 11. hooajast kasutatakse Rakett69 Teadusstuudiote ruume telesaate "Rakett 69" stuudiona.

## Partnerid
Rakett69 Teadusstuudiote partnerid on ABB, Tallinna Ülikool, Utilitas ja Bolt.

## Tunnustus

* 2022 – Tallinna ettevõtlusauhinnad – Särav startija 2022
* 2022 – Eesti Teadusagentuur – II preemia Eesti teaduse populariseerimise auhinnakonkursil kategoorias "Parim uus algatus teaduse ja tehnoloogia populariseerimisel"
* 2022 – Eesti Keskkonnahariduse Ühing – keskuse õppeprogrammidele anti märgis „Läbimõeldud programm”
* 2023 – Haridus- ja Teadusministeerium ja Haridus- ja Noorteamet – aasta noortevaldkonna sõber 2022
* 2025 - Haridus- ja Noorteamet Inseneriakadeemia - inseneride järelkasvu panustaja 2025

## Viited

## Välislingid

* Rakett69 Teadusstuudiote koduleht